**Forslag til**

**Årsmelding 2012 for A/L Atløy**

**Styret:**

Leiar: Sølve Brændø

Medlemmer: Gunnar Hovda

Vigleik Færøy

Sander Ødelien

Ludvig Sandvik

Varamedlem: Per Færøy

 Sekretær for styret: Kystmuseet

 Revisor: Deloitte & Touche

Valnemnd**:** Leif Kvalvik og Johan Toft

Styret har hatt fire møter i løpet av 2012. Viktige saker som var til handsaming i styret var:

* Drift/mannskapssituasjon – Dette har også i 2012 vore ei sak som har gått igjen.

Det er stadig behov for nye krefter som kan ta vare på kontinuiteten i drifta av båten. Situasjonen har heller ikkje i 2012 endra seg i positiv lei.

* Kommunikasjonen mellom Atløys Venner og styret i AL Atløy var også i 2012 eit tema som det ikkje det var funne gode løysingar for. Atløys Venner gav i brev uttrykk til styret i AL Atløy om misstillit til styreleiar, som resulterte i at styreleiar trakk seg frå vervet som styreleiar på slutten av året. Sander Ødelien overtok leiarvervet inntil det er halde nytt val på neste årsmøte.
* Restaureringsarbeid – Atløy har vore i Dåfjord og fått gjort mykje arbeid med reparasjon av stålplater i skrog. Det har vore søkt om midlar hos Riksantikvaren og Fylkeskommunen. Det har vore ein tett dialog med skipskontrollen om godkjenning av fartssertifikat.
* På styremøtet i oktober deltok revisor for å informere om at AL Atløy må over i ei ny selskapsform. Det vart gjort greie for prosessen, som må settast i gang før 2013. Parallelt med at andelslaget Atløy skal avviklast, må det dannast ei ny selskapsform. Det må utarbeidast nye vedtekter som står i høve til ny selskapsform. Revisorkontoret Deloitte arbeider med grunnlaget for omdanning og la forslag om eigna organisasjonsform og vedtekter fram for styret og utarbeider avgjerdsgrunnlag. Dei vil også følgje opp registrering av endringa i Foretaksregisteret.

Det vart også påpeikt at tilhøvet mellom selskapsstyret og vennelaget som driftar båten må formaliserast med tydelege avtalar som regulerer drift og forvalting av MS Atløy.

Styreleiar og Kystmuseet har saman med Deloitte utarbeidd forslag til nye vedtekter. Etter revisor sitt forslag vart **foreining** valt som ny selskapsform. Styret valde å foreslå namne-endring frå AL Atløy til Veteranbåtlaget Atløy. Både selskapsform og namn skal fremjast på neste årsmøte.

Det har ikkje vore utbetalt styregodtgjersle.

**Hovudtala i økonomien:**

I årsresultatet for 2012 vart det eit regnskapsoverskot på kr. 240 971,23 mot eit underskot i 2011 på kr. 728 895,67.

**Inntekter 2012 2011**

Leigeoppdrag 693 710,00 400 425,00

Tilskot 702 236,00 650 000,00

**Utgifter**

Sum driftskostnader 1 156 858,77 1 787 267,67

**Gåver/tilskot**

Atløys Venner (rentefritt lån) 700 000,00 0,00

Skadeutbytte Gjensidige 2 236,00 (0,00)

Sparebanken Sogn og Fjordane 0,00 (0,00)

Fylkeskommunen 0,00 (0,00)

Riksantikvaren 0,00 (650 000,00)

**Likestilling**

I styret til A/L Atløy har det vore berre menn. Målsetjing er å få ein jamnare fordeling ved framtidig val.

**Drift**

A/L Atløy meiner det er grunnlag for framtidig drift av båten.

**Arbeidsmiljø**

Arbeidsmiljøet vert rekna som godt om bord på Atløy. Det vert ikkje produsert utslepp eller anna som gjev miljøskader, og er ikkje regulert av konsesjonar eller miljømessige restingsjonar.

**Aktivitet**

Andelslaget har ingen fast tilsette. Atløys Venner har lagt ned over 15 000 dugnadstimar i 2012.

Atløy var i Dåfjord på våren og fekk gjort arbeid med stålplatene i skroget. Arbeidet vart ikkje ferdigstilt i 2012. Det er tett dialog med skipskontrollen i forhold til å få godkjent fartssertifikat, parallelt med at restaureringsarbeidet på båten blir gjort. Arbeidet med å ha båten i drift samtidig som det blir utført store restaureringsarbeid, er i seg sjølv ei stor utfordring.

Som resultatet viser har det vore god aktivitet på leigeverksemda i 2012

«Fjordaferda» til Sogn med sal av fisk og grønsaker, var også i år vellukka, med god omsetting.

Båten har ikkje fått statleg eller fylkeskommunalt tilskot i 2012.

Viser elles til eiga årsmelding for venneforeininga når det gjeld drift.

 Sølve Brændø Ludvik Sandvik Gunnar Hovda

Vigleik Færøy Sander Ødelien